بوییل اینگ ایسیق ییل بولیب اوته دی
امریکا ملی هواچیلیک و فضا اداره سی (NASA) نینگ گوددارد فضا فعالیتلر انستیتوتی گیس (GISS) نینگ خبریگه کوره میلادی 1880 نچی ییل دن بویان 2016 نچی ییل اینگ ایسیق ییل بولیب اوته دی. گیس نینگ مدیری گاوین اشمیت تامان بیریلگن بیاناتده جاری ییل نینگ اپریل آیی نی 1880 نچی ییل دن بیری حد اوسط نینگ اینگ ایسیق دوره سی ایکن لیگینی معلوم قیلیب، بوندن آلدین اینگ ایسیق دوره نینگ 2014 – 2015 نچی ییل لریده اولچلگن لیگینی بیان ایتدی.
اشمیت گلوبال مقیاسده ایسیق لیک نینگ 2015 نچی ییل نینگ اوکتوبر آییدن بیری هر ییل یوقاری کیتیب تورگن لیگی گه اشاره قیلیب، 2016 نچی ییل نینگ 1880 نچی ییل دن بیری اینگ ایسیق ییل بولر لیگینی تأکیدله دی.
فرانسه نینگ پایتختی پاریس ده اوتگن آی بولیب اوتگن بیرلشگن ملتلر تشکیلاتی نینگ اقلیم اوزگریشی بیلن علاقه لی 21 نچی کنفرانسیده 196 اولکه گلوبال ایسیق لیک یوقاری کیتیش درجه سی نینگ 1،5 بیلن 2 درجه آره سیده توتیش بیلگه سی اوچون کیلیشگن ایدی. مذکور اسناد تشکیلات تامان 22 نچی اپریل تاریخیده دولت اربابلری قتنشگن ییغینده امضاگه قوییلگن ایدی. بیراق حاضرگچه 175 اولکه تامان تأیید ایتیلگن لیگی معلوم قیلیندی.
